
Бүген көннең икенче яртысында Татарстан Рәисе Рөстәм Миңнеханов Мәскәүдә эш сәфәрендә булды. Сәфәрнең төп максаты - 2030 елга кадәр һәм алга таба 2036 елга кадәр үсешнең илкүләм максатларына ирешү буенча бердәм план формалаштыруның стратегик сессиядә катнашу.

Стратегик сессияне Россия Хөкүмәте Рәисе Михаил Мишустин (Хөкүмәтнең Координацион үзәге) уздырды.

Михаил Мишустин хәбәр иткәнчә, якындагы өч елда федераль бюджет проектында илкүләм проектларны гамәлгә ашыруга 19 трлн сумга якын акча каралган. План Указны, 19 илкүләм проектны һәм 40тан артык дәүләт программасын, шулай ук тармак һәм төбәк стратегияләрен, «юл карталарын», норматив-хокукый актларны, дәүләт корпорацияләренең инвестиция программаларын берләштерәчәк.

Барлык юнәлешләр буенча эш ведомствоара һәм тармакара булачак. 90 нан артык күрсәткеч барлык өлкәләрдә ихтыяҗ булган яхшыртуларның динамикасын бәяләячәк, урта һәм озак вакытлы чорларга стратегия формалаштырып, векторны билгелиячәк.

Стратегик сессия турында тулырак мәгълүмат РФ Хөкүмәте сайтында - http://government.ru/news/53282/
Рөстәм Миңнеханов 2030 елга кадәр һәм алга таба 2036 елга кадәр үсешнең илкүләм максатларына ирешү буенча бердәм план формалаштыруның стратегик сессиядә катнашты